**KOOSTÖÖ- JA TÖÖVÕTULEPING**

**Tartu linna arengustrateegia „Visioon 2040“ vajalike lähtematerjalide koostamiseks**

Arvestades asjaolu, et

* Tartu Ülikool on Tartu linna kujunemisel täitnud olulist rolli ning Tartu Ülikoolist lähtub oluliselt Tartu linna nägu ja tulevased arengutendentsid;
* Tartu Ülikool on Tartu linna olulisim koostööpartner linnaelu edendamise ning Tartu linn peab tulevikuplaanide seadmisel oluliseks Tartu Ülikooli teadlaste kaasamist linna strateegilise arengu kavandamisel;
* Tartu linn hindab kõrgelt Tartu Ülikooli teadlaste teadmisi kaasaaegsete Tarkade linnade strateegiadokumentide koostamise metodoloogiast ning peab oluliseks just Tartu teadlaste oskusteabe rakendamist kodulinna tarbeks;
* Tartu linn ja Tartu Ülikool on sõlminud 2010. a koostöölepingu ühiste koostöösuundade kokku leppimiseks;
* Tartu Linnavolikogu on 24. mai 2018. a otsusega nr 86 algatanud Tartu Targa Linna visioonistrateegia koostamise ning 06. detsembri 2018. a otsusega 121 Arengustrateegia „Visioon 2040“ koostamise;
* Tartu Linnavalitsus on otsustanud edasi minna ühe dokumendi arengustrateegia „Visioon 2040“ koostamisega, milles lähtutakse Tartu Targa Linna visioonistrateegia koostamise metoodikast

leppisid Tartu linn, mida esindab Tartu Linnavalitsuse … detsembri 2019. a korralduse alusel ….. (edaspidi Linn ehk Tellija) ja Tartu Ülikool, mida esindab …………. (edaspidi Ülikool ehk Töövõtja) kokku alljärgnevas:

1. Käesoleva lepingu täitmisel kohustub Ülikool lähtuma järgmistest materjalidest:
	1. Tartu Targa Linna visioonistrateegia projekt;
	2. Tartu Euroopa kultuuripealinnaks kandideerimiseks koostatud kandideerimisraamat "Ellujäämise kunstid" ("Arts of Survival");
	3. Tartu linna energia- ja kliimakava „Tartu energia 2030“ projekt;
	4. Tartu linna arengustrateegia 2030 ja selle kohta koostatud „Arengustrateegia Tartu 2030 mõjuanalüüs“;
	5. Strateegia „Eesti 2035“ projekt.
2. Linn teeb Ülikoolile punkti 1 alapunktides 1.1.-1.4. nimetatud materjalid viimases olemasolevas versioonis kättesaadavaks ……………
3. Ülikool kohustub arengustrateegia „Visioon 2040“ vajalike lähtematerjalide koostamiseks oma parimast erialateadmisest lähtuvalt iseseisvalt ja erapooletult analüüsima punktis 1 nimetatud materjale, sh tuleb analüüsida „Arengustrateegia Tartu 2030 mõjuanalüüsis“ välja toodud valdkonnasiseseid dilemmasid. Analüüsi ja arengustrateegia „Visioon 2040“ lähtematerjalide koostamisel tuleb metoodiliseks ja sisuliseks aluseks võtta Tartu Targa Linna visioonistrateegia ülesehitus kolmel tasandil – visioon, missioon ja eesmärgid (VMOST lähenemine). Analüüsi tulemusena tuleb:
	1. esitada punktis 1 nimetatud materjalidest olulisema ja järelduva kokkuvõte (…..……. 2020);
	2. koostada arengustrateegia „Visioon 2040“ atraktiivse esitamise (st visuaalse disaini) koolituse tellimiseks lähteülesande (koolituse sihtgrupp on 20 inimest) (………… 2020). Arengustrateegia „Visioon 2040“ lõppdokument koostatakse veebiväljaandena;
	3. välja töötada arengustrateegia „Visioon 2040“ koostamise nägemus (sh struktuur, põhilised märksõnad) ja kooskõlastada see linnaga (………… 2020);
	4. välja töötada arengustrateegia „Visioon 2040“ eesmärkide saavutamise hindamise mõõdikud (…………... 2020);
	5. koostada arengustrateegia „Visioon 2040“ konsolideeritud ja mõõdikutega varustatud projekt ja kooskõlastada see linnaga (………… 2020);
	6. pärast projekti kinnitamist linna poolt ning arvestades sellele järgneva avaliku väljapaneku ja arutelu tulemusi, esitada arengustrateegia „Visioon 2040“ lõppversioon (…………. 2020);
	7. koostada arengustrateegia „Visioon 2040“ visuaalse disaini tellimiseks lähteülesanne (…….………..).
4. Lisaks punktis 3 sätestatule kohustub Ülikool osalema arengustrateegia „Visioon 2040“ lõppversiooni esitlemisel ja tutvustamisel Linna vastavatele töörühmadele perioodil november 2020 kuni aprill 2021. a.
5. Ülikoolil on õigus:
	1. saada Linnalt töö tegemiseks vajalikku informatsiooni ja juhiseid;
	2. osaleda Linna tellitud arengustrateegia „Visioon 2040“ atraktiivse esitamise koolitusel kuni … inimesega.
6. Punktis 3 ja 4 nimetatud kohustuste täitmise eest tasub Linn Ülikoolile kokku 15 840 eurot järgmiselt:
	1. … eurot pärast p … nimetatu Linnale üleandmist
	2. … eurot pärast p … nimetatu Linnale üleandmist jne.
7. Punktis 3 nimetatud töö tulemused annab Ülikool Linnale üle järgmises vormingus ….. Töö osa üleandmise kohta koostatakse üleandmise-vastuvõtmise akt.
8. Linnal on õigus nõuda punkti 3 kohaselt tehtud töö iga osa täiustamist ja parandamist enne selle aktiga vastuvõtmist, kui ilmneb, et välja pakutu ei vasta Linna ootustele. Ettepanekud töö täiustamiseks ja parandamiseks tuleb teha hiljemalt kahe nädala jooksul pärast vastava osa tööst Linnale esitamist. Kui Ülikool loobub töö täiustamisest või parandamisest on Linnal õigus vähendada vastava töö osa eest makstavat tasu 10 % vastava osa eest tasumisele kuuluvast summast.
9. Linna ja Ülikooli vahelise koostöö vormiks Lepingu täitmisel on koosolekud ja kirjavahetus.
10. Lepinguga seotud teisele poolele edastatavad teated peavad olema saadetud kirjalikku taasesitamist võimaldavas vormis: e-posti või kirja või teel v.a teated, mis on informatiivse iseloomuga ja mille edastamine ei too teisele Poolele kaasa õiguslikke tagajärgi.
11. Lepingu täitmisega seonduv informatsioon loetakse teisele poolele edasiantuks, kui see on samaaegselt saadetud järgmiste isikute e-posti aadressidele

……………………………… ………………………………..

Tartu linn Tartu Ülikool